stanford-oval/wikipedia huggingface dataset:
Sapeliratsastaja
Saber Rider and the Star Sheriffs > Hahmot

Hahmot saivat myös muutoksia. Alun perin Shinji Hikari oli ryhmänjohtaja, joka oli ihastunut Marianneen (April). Hänen roolinsa siirrettiin Coltin tapaan hieman pienemmäksi ja nimettiin Fireballiksi. Hänen suhteensa Marianneen kuitenkin nousi enemmän esille sarjan lopulla. Richard Lancelotista tehtiin sarjan päähahmo ja hänet nimettiin Saber Rideriksi. Vaikka hahmo oli alun perin skotlantilainen on mahdollista, että käsikirjoittajat päättivät antaa hahmolle englantilaisaksentin, koska hän oli työskennellyt pitkään englantilaisessa tiedustelupalvelussa. Kolmas miespuolinen hahmo Bill Wilcox muutettiin lyhyesti Coltiksi, joka vanhempien kuoleman koston sijaan oli rodeokiertueeseen kuulunut cowboy, joka liittyi onnettomuuden jälkeen Star Sheriffs ryhmään. Ryhmän neljäs jäsen Marianne Louvre nimettiin April Eagleksi, joka oli tietokoneekspertin sijaan entinen tenniksen pelaaja. Hän on ihastunut sarjan aikana päähahmoon Saber Rideriin ja myöhemmin myös Fireballiin. Myös professori Charles Louvre nimettiin Commander Eagleksi, joka johti Cavalry Commandia ja Star Sheriffsejä.
Viholliset saivat myös muutoksia taustoihinsa nimien lisäksi. Deathcura muukalaisolennot muutettiin Outriders nimikseksi humanoidiroduksi, jotka tulivat Vapor Zone nimiseltä ulottuvuudelta. Heidän tarkoituksenaan on valloittaa ihmiskunnan universumi, koska se tarjoaa enemmän, kuin heidän oma universumi. Heidän johtajansa Hyuza vaihdettiin nimelle Nemesis, joka oli kaiken suunnitelman takana. He eivät kuitenkaan valloittaneet murhanhimosta, kuten alkuperäisessä versiossa vaan heidän johtajansa oli tylsistynyt ja halusi löytää jotain uutta ja mielenkiintoista.
Aiheesta muualla

Anime News Network (englanniksi)
Shinzō Abe

| Shinzō Abe> 安倍晋三 |
| --- | --- |
 Abe vuonna 2020
 Japanin pääministeri
 26. joulukuuta 2012 – 16. syyskuuta 2020  
Monarkki:  Akihito Naruhito
Varapääministeri:  Tarō Asō
Edeltäjä:  Yoshihiko Noda
Seuraaja:  Yoshihide Suga
 26. syyskuuta 2006 – 25. syyskuuta 2007  
Monarkki:  Akihito
Edeltäjä:  Jun'ichirō Koizumi
Seuraaja:  Yasuo Fukuda
Henkilötiedot
Syntynyt: 21. syyskuuta 1954  Nagato, Japani
Kuollut: 8. heinäkuuta 2022 (67 vuotta)  Nara, Japani
Kansalaisuus:   japanilainen
Puoliso:  Akie Abe
Tiedot
Puolue:  liberaalidemokraatit
Uskonto:  šintolaisuus
 Nimikirjoitus
Aiheesta muualla
www.s-abe.or.jp
Shinzō Abe (jap. 安倍晋三, 21. syyskuuta 1954 Nagato, Japani – 8. heinäkuuta 2022 Nara, Japani) oli japanilainen poliitikko, joka toimi Japanin pääministerinä ja liberaalidemokraattisen puolueen (LDP) puheenjohtajana vuosina 2006–2007 ja 2012–2020. Aben poliittista linjaa on laajalti kuvailtu oikeistolaiseksi japanilaiseksi nationalismiksi, mutta häntä on kuvailtu myös oikeistopopulistiksi, ultrakonservatiiviksi sekä äärioikeistolaiseksi poliitikoksi. Hän oli Japanin pitkäaikaisin pääministeri.
Yksityiselämä ja tausta

Shinzō Aben perheessä on pitkät poliittiset juuret. Hänen isänsä oli ulkoministeri Shintarō Abe ja isoisänsä Kan Abe. Hänen äidinpuoleinen isoisänsä oli pääministeri Nobusuke Kishi.
Abe opiskeli valtiotieteitä Seikei-yliopistossa ja Etelä-Kalifornian yliopistossa. Palattuaan Japaniin hän työskenteli Kōbe Seikō -yhtiössä vuoteen 1982 asti.
Vuonna 1987 Abe meni naimisiin entisen DJ:n Akie Aben kanssa. Aiemmista pääministerien puolisoista poiketen Akie on ollut aktiivisesti mukana mm. kansalaisjärjestöjen tapahtumissa ja osallistui vuonna 2014 Tokyo Rainbow Pride -tapahtumaan. Aben pariskunnalla ei ollut lapsia, ja he olivat aiemmin keskustelleet adoptoimisesta.
Poliittinen ura

Abe valittiin ensimmäistä kertaa parlamenttiin vuonna 1993 Yamaguchin 1. vaalipiiristä, ja hän sai ääniä varsinkin kannattaessaan kovia otteita Pohjois-Koreaa vastaan. Hän toimi ulkoasianvaliokunnassa ja LDP:n sosiaaliasioiden osastolla. Hän oli 2000–2003 pääministerien Morin ja Koizumin hallitusten varapääsihteeri, sitten LDP:n pääsihteeri. Lokakuussa 2005 hänet nimitettiin hallituksen pääsihteeriksi.
Poliittinen ura > Toinen kausi

Aben toinen kausi pääministerinä alkoi vuonna 2012. Hänet valittiin syyskuussa LDP:n puheenjohtajaksi, alahuoneen vaaleissa joulukuussa LDP sai murskavoiton, ja Abe valittiin pääministeriksi. Hän käynnisti pian talousohjelman, jonka tarkoitus oli elvyttää maan taloutta ja nopeuttaa Honshūn saaren toipumista maanjäristyksen ja tsunamin tuhoista. Talousohjelma sai lempinimen Abenomics. Se alkoi hyvin, ja LDP sai enemmistön myös ylähuoneessa. Vuonna 2014 talous ja Aben kannatus kääntyivät laskuun. Hän hajotti parlamentin, LDP uusi vaalivoittonsa, ja Abe jatkoi pääministerinä.
Abe ja LDP valmistelivat perustuslain muutosta, joka olisi sallinut Japanin käyttää sotavoimiaan ulkomailla. Sitä vastustettiin, eikä sitä tuotu parlamenttiin edes silloin kun LDP:llä oli enemmistö molemmissa kamareissa. Tokion olympialaisia varten rakennetettujen stadionien rahoituksessa oli epäselvyyksiä, mutta Aben suosio säilyi ja hän sai jatkaa myös vuoden 2017 vaalien jälkeen.
Abe ilmoitti 28. elokuuta 2020 eroavansa pääministerin tehtävästä terveysongelmien vuoksi. Hän sairasti colitis ulcerosaa ja erosi vuonna 2007 samaisesta syystä. Abe ei asettunut kenenkään tietyn seuraajaehdokkaan taakse ja oli pahoillaan, että joutuu jättämään tehtävänsä kesken koronapandemian.
Murha

Aikaisemmin merisotilaana työskennellyt Tetsuya Yamagami ampui Aben perjantaina 8. heinäkuuta 2022 Naran kaupungissa Yamato-Saidaijin aseman lähellä. Abe oli pitämässä puhetta kampanjatilaisuudessa ennen sunnuntaina järjestettäviä parlamentin ylähuoneen vaaleja. Ampujalla oli haulikkotyyppinen omatekoinen ase, jolla hän ampui kaksi laukausta. Ampumasuunta oli takaapäin ja yksi laukaus osui Abea selkään rinnan korkeudelle hänen pitäessään puhetta. Yamagami kertoi kohdistaneensa hyökkäyksensä Yhdistymiskirkkoa vastaan, jolle hän kantoi kaunaa. Kohteena piti olla alun perin joku sen johtajista. Abe piti puheita liikkeelle, johon hänellä oli kytköksiä isoisänsä Nobusuke Kishin kautta. Ampuja piti Abea Yhdistymiskirkon sanansaattajana.
Abe vietiin helikopterilla sairaalaan tajuttomassa tilassa. Tunteja myöhemmin Abe ei osoittanut enää elonmerkkejä ja hänen kerrottiin saaneen sydänpysähdyksen. Abe julistettiin kuolleeksi muutama tunti myöhemmin. Hänen kerrottiin kuolleen verenhukkaan verensiirroista huolimatta. Hautajaiset järjestettiin 12. heinäkuuta 2022 perheen ja lähipiirin kesken.
Kunnianosoituksia

Krysanteemiritarikunta (Japani, 2022, postuumisti, suurristi ja ketju samaan aikaan)
Šeikki Isa ibn Salman Al Khalifan ritarikunnan 1. luokka (Bahrain, 2013)
Orania-Nassaun ritarikunnan suurristi (Alankomaat, 2014)
Vapauttaja San Martínin ritarikunnan suurristi (Argentiina, 2016)
Isabella Katolilaisen ritarikunnan suurristi (Espanja, 2017)
Uruguayn itäisen tasavallan mitalin suurupseeri (Uruguay, 2018)
Etelän ristin ritarikunnan suurristi (Brasilia, 2020)
Legion of Meritin ylipäällikkö (USA, 2020)
Olympic Order kultaisena (KOK, 2020)
Padma Vibhushan (Intia, 2021)
Serbian tasavallan ritarikunnan 2. luokka (Serbia, 2022)
Australian ritarikunnan kunniaseuralainen (Australia, 2022, postuumisti)
Suotuisten pilvien ritarikunnan 1. luokka (Taiwan, 2023, postuumisti)
Kuningas Abdulazizin ritarikunnan 1. luokka (Saudi-Arabia, 2007)
Sikatunan ritarikunta ketjulla (Filippiinit, 2015)
Kansallinen ansioritarikunnan suurristi (Paraguay, 2018)
Tammikruunun ritarikunnan suurristi (Luxemburg)
Norsunluurannikon ansioritarikunnan suurristi (Norsunluurannikko)
Aiheesta muualla

Kuvia tai muita tiedostoja aiheesta Shinzō Abe Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Saksa  Israel  Yhdysvallat  Latvia  Japani  Tšekki  Korea  Alankomaat  Puola 
Tieteilijät:  CiNii 
Henkilöt:  DDB  Yle 
Muut:  IdRef 
Shinzō Abe, Yhdysvaltain presidentti George W. Bush ja Etelä-Korean presidentti Roh Moo-hyun APECin kokouksessa vuonna 2006.
Guldbollen

Guldbollen on Ruotsin parhaalle miesjalkapalloilijalle vuosittain myönnettävä palkinto. Sen myöntävät Ruotsin jalkapalloliitto ja Aftonbladet.
Voittajat

| 0 | 1 | 2 |
| --- | --- | --- |
|  1946 Gunnar Gren  1947 Gunnar Nordahl  1948 Bertil Nordahl  1949 Knut Nordahl  1950 Erik Nilsson  1951 Olle Åhlund  1952 Kalle Svensson  1953 Bengt Gustavsson  1954 Sven-Ove Svensson  1955 Gösta Löfgren  1956 Gösta Sandberg  1957 Åke Johansson  1958 Orvar Bergmark  1959 Agne Simonsson  1960 Torbjörn Jonsson  1961 Bengt Nyholm  1962 Prawitz Öberg  1963 Harry Bild  1964 Hans Mild  1965 Bo Larsson  1966 Ove Kindvall  1967 Ingvar Svahn  1968 Björn Nordqvist  1969 Tommy Svensson  1970 Jan Olsson  1971 Ronnie Hellström  1972 Ralf Edström  1973 Bo Larsson  1974 Ralf Edström  1975 Kent Karlsson  1976 Anders Linderoth  1977 Roy Andersson  1978 Ronnie Hellström  1979 Jan Möller |  1980 Rolf Zetterlund  1981 Thomas Ravelli  1982 Torbjörn Nilsson  1983 Glenn Hysén  1984 Sven Dahlkvist  1985 Glenn Strömberg  1986 Robert Prytz  1987 Peter Larsson  1988 Glenn Hysén  1989 Jonas Thern  1990 Tomas Brolin  1991 Anders Limpar  1992 Jan Eriksson  1993 Martin Dahlin  1994 Tomas Brolin  1995 Patrik Andersson  1996 Roland Nilsson  1997 Pär Zetterberg  1998 Henrik Larsson  1999 Stefan Schwarz  2000 Magnus Hedman  2001 Patrik Andersson  2002 Fredrik Ljungberg  2003 Olof Mellberg  2004 Henrik Larsson  2005 Zlatan Ibrahimović  2006 Fredrik Ljungberg  2007 Zlatan Ibrahimović  2008 Zlatan Ibrahimović  2009 Zlatan Ibrahimović  2010 Zlatan Ibrahimović  2011 Zlatan Ibrahimović  2012 Zlatan Ibrahimović  2013 Zlatan Ibrahimović |  2014 Zlatan Ibrahimović  2015 Zlatan Ibrahimović  2016 Zlatan Ibrahimović  2017 Andreas Granqvist  2018 Victor Lindelöf  2019 Victor Lindelöf  2020 Zlatan Ibrahimović  2021 Emil Forsberg  2022 Dejan Kulusevski  2023 Dejan Kulusevski  2024 Viktor Gyökeres |
Aiheesta muualla

Guldbollen Aftonbladetin sivustolla (ruotsiksi)
Fredrik Ljungberg vastaanotti Guldbollenin vuonna 2006.
Zlatan Ibrahimović on Guldbollenin 11-kertainen voittaja.
Edeby

| Edeby |
| --- | --- |

 Edeby
 Koordinaatit: 59°42′39″N, 17°43′11″E 
Valtio:   Ruotsi
Lääni:  Uppsalan lääni
Maakunta:  Upplanti
Kunta:  Knivsta
Väkiluku (31.12.2023):  256
Edeby on taajama Knivstan kunnassa Uppsalan läänissä Upplannin historiallisessa maakunnassa Ruotsissa. Taajamassa oli vuoden 2023 lopussa 256 asukasta.
Aiheesta muualla

Kuvia tai muita tiedostoja aiheesta Edeby Wikimedia Commonsissa
Aigars Fadejevs

| Mitalit> Maa:   Latvia.Miesten yleisurheilu. Olympialaiset  | Mitalit> Maa:   Latvia.Miesten yleisurheilu. Olympialaiset  | Mitalit> Maa:   Latvia.Miesten yleisurheilu. Olympialaiset  | Maa:   Latvia> Miesten yleisurheilu. |
| --- | --- | --- | --- |
|  Hopeaa | Sydney 2000 | 50 km kävely |  |
| EM-kilpailut  | EM-kilpailut  | EM-kilpailut  |  |
|  Hopeaa | Budapest 1998 | 20 km kävely |  |
Aigars Fadejevs (27. joulukuuta 1975 – 17. joulukuuta 2024) oli latvialainen 20 kilometrin ja 50 kilometrin kävelijä.
Aigars Fadejevs sijoittui vuoden 1996 Atlantan olympialaisissa kuudenneksi. Vuonna 1998 hän saavutti 20 kilometrillä hopeaa Euroopan-mestaruuskilpailuissa. Vuonna 2000 Fadejevs saavutti olympiahopeaa Sydneyn olympialaisissa.
Henkilökohtaiset ennätykset

20 kilometrin kävely: 1.19.25
50 kilometrin kävely: 3.43.18
Alsike

| Alsike |
| --- | --- |
 Alsiken koulu
 Alsike
 Koordinaatit: 59°45′12″N, 17°46′24″E 
Valtio:   Ruotsi
Lääni:  Uppsalan lääni
Maakunta:  Upplanti
Kunta:  Knivsta
Väkiluku (31.12.2023):  5 339
Infobox OKVirheellinen NIMI-arvo: 
Alsike on taajama Knivstan kunnassa Uppsalan läänissä Upplannin historiallisessa maakunnassa Ruotsissa. Taajamassa oli vuoden 2023 lopussa 5 339 asukasta.
Alsiken mukaan on nimetty apilalaji.
Tunnettuja henkilöitä

Fredrik Ferdinand Carlson (1811–1887), historioitsija ja poliitikko
Aiheesta muualla

Kuvia tai muita tiedostoja aiheesta Alsike Wikimedia Commonsissa
Suomen islamilainen yhdyskunta

| Suomen islamilainen yhdyskunta |
| --- | --- |
Suuntautuminen:  islam
Hallinto:  uskonnollinen yhdyskunta
Yhteistyötahoja:  Federation of Islamic Organizations in Europe
Toiminta-alue:  Helsinki
Perustettu:  1987
Kirkosta irtautuneet:  Helsinki Islam Keskus Suomen Moskeijoiden säätiö
Jäseniä:  3 998 (2022)
Aiheesta muualla
[www.rabita.fi Sivusto]
Infobox OKVirheellinen NIMI-arvo: 
Suomen islamilainen yhdyskunta on Suomessa 20. helmikuuta 1987 rekisteröity uskonnollinen yhdyskunta. Sen kotipaikka on Helsinki, jossa sillä on moskeija. Jäsenmäärä on ollut voimakkaassa kasvussa; vuonna 2018 yhdyskuntaan kuului 1 772 muslimia,  mutta vuonna 2021 jo 3572. Se järjestää koraanikouluja lapsille ja islamin opetusta aikuisille ja julkaisee An-nur-lehteä.
Samoissa tiloissa yhdyskunnan kanssa toimivat Suomen Islamic Relief ja Suomen Moskeijoiden Säätiö.
Yhdistyksen imaamina toimi Anas Hajjar 2010–2022, sitä ennen Khodr Khaked Chehab.
Uskonnollinen suuntautuminen

Yhdyskunta edustaa sunnalaista islamia ja ilmoittaa seuraavansa "keskilinjan islamilaisia arvoja". Se on jäsen eurooppalaisessa islamilaisten järjestöjen organisaatiossa FIOE (The Federation of Islamic Organizations in Europe). FIOE on Muslimiveljeskunnan aatteellinen kattojärjestö Euroopassa. Se saa rahoitusta Persianlahden arabivaltioilta. FIOE-järjestöllä on läheiset siteet Hamasiin ja joillakin jäsenjärjestöillä myös Al-Qaidaan. Yhdyskunnalla on siteet myös taustaltaan saudiarabialaiseen Muslim World Leagueen.
Suomen islamilainen yhdyskunta on kertonut pyrkivänsä yhteistyöhön Muslimiveljeskunnan kanssa.
Opetusministeriön yhdyskunnalta edellyttämä uskontunnustus kuuluu rekisteri-ilmoituksen mukaan: Usko yhteen ainoaan Jumalaan, Hänen Enkeliinsä, Hänen kirjoihinsa, viimeiseen päivään, Hänen profeettaansa Muhamediin, sekä kaikkiin muihin Hänen profeettoihinsa.
Talous

Suomen islamilainen yhdyskunta on saanut vuosina 2018–2023 Opetus- ja kulttuuriministeriön yleisavustusta rekisteröityjen uskonnollisten yhdyskuntien toimintaan yhteensä noin 110 000 euroa. Keskimääräinen vuosittainen tuki on ollut nouseva ja oli vuonna 2023 noin 30 000 euroa.
Aiheesta muualla

Yhdyskunnan kotisivut
| n k Islam Suomessa |
| --- | --- |
Suurimmat yhdyskunnat:  Helsinki Islam Keskus  Suomen islamilainen yhdyskunta  Tampereen islamin yhdyskunta  The Islamic Rahma Center in Finland  Pohjois-Suomen Islamilainen Yhdyskunta  Resalat Islamilainen Yhdyskunta  Turun Islamilainen Yhdyskunta  Luettelo islamilaisista yhteisöistä 
Moskeijat:  Järvenpään moskeija  Lahden moskeija  Vantaan moskeija 
Henkilöt:  Abdullah Ali  Musa Bigiev  Khodr Chehab  Okan Daher  Anas Hajjar  Weli-Ahmed Hakim  Pia Jardi  Ymär Sali  Semiulla Wafin 
Järjestöt ja media:  Helsingin Muslimit  Suomen šiiamuslimit 
Kulttuuri ja tapahtumat:  Muslimielämää 
Muuta:  Helsingin islamilainen hautausmaa  Helsingin suurmoskeijahanke  Suomen islamilainen puolue
The Creatures

The Creatures esiintymässä Helsingin Pop Kellarissa tammikuussa 1966. Vasemmalla Remu Aaltonen, oikealla Kirka Babitzin.
The Creatures oli 1960-luvulla toiminut suomalainen rockyhtye. Se perustettiin rautalankayhtyeenä vuonna 1962.
Creaturesin laulusolistina toimi vuodesta 1964 lähtien Kirka Babitzin, joka esiintyi yhtyeen kanssa ensimmäisen kerran 14. marraskuuta Tyttöjen ammattikoulussa Helsingissä. Komppikitaraa soitti Aarto Henttonen. Yhtyeen muut jäsenet olivat soolokitaristi Matti Kaarna, basisti Olli Könönen ja rumpali Antero Ahola. Vuonna 1965 rumpaliksi tuli Remu Aaltonen. Yhtyeen varsinainen johtohahmo oli Olli Könönen, joka kokosi bändin ja järjesti myös kaikki keikat. Kun Kirka oli saanut hieman nimeä laulusolistina, alkoi yhtye esiintyä myös nimellä Kirka and The Creatures.lähde? Yhtyeen alkuperäisen toimintakauden viimeinen esiintyminen oli 17. syyskuuta 1967 Helsingin Natsalla.
Yhtye esiintyi parissa elokuvassa (esimerkiksi Käpy selän alla ja Topralli), mutta ei 1960-luvulla koskaan levyttänyt. The Creatures -yhteen ensilevytys on taltioitu studiossa vuonna 1965 ja liitetty Jee jee jee -kirjan oheis-CD-levylle vuonna 1996. Kirka laulaa The Creatures -yhteen säestyksellä Elviksen "Stuck on you" -kappaleen suomeksi nimellä "Takaan sen".
The Creatures on esiintynyt Olli Könösen johtamana sixties-tapahtumassa vielä vuonna 1995 Vuokatin Katinkullassa, Kirkan ja Remun kanssa. Yhtyeen kokoonpano Katinkullassa: Kirka Babitzin – laulu, Matti Kaarna – kitara, Rafe Pikkarainen – kitara, Olli Könönen – basso ja Remu Aaltonen – rummut.
The Creatures on esiintynyt Olli Könösen johtamana sixties-tapahtumissa vielä myöhemmin 2000-luvulla muun muassa Vanhassa Maestrossa ja Kaivohuoneella, ilman Kirkaa ja Remua.
Resalat Islamilainen Yhdyskunta

| Resalat Islamilainen Yhdyskunta |
| --- | --- |
Suuntautuminen:  islam
Teologia:  šiialaisuus
Hallinto:  uskonnollinen yhdyskunta
Toiminta-alue:  Vantaa
Perustettu:  2001
Jäseniä:  1 078 (2022)
Aiheesta muualla
[resalat.fi Sivusto]
Infobox OKVirheellinen NIMI-arvo: 
Resalat Islamilainen Yhdyskunta - Suomen Ähl-e Beit, aiemmalta nimeltään Al-Risala Islamilainen Yhdyskunta, on Suomessa 8. elokuuta 2001 rekisteröity uskonnollinen yhdyskunta. Suuntaukseltaan šiialaisen yhdyskunnan jäsenistä suurin osa  on taustaltaan afgaaneja, iranilaisia ja irakilaisia. Yhdyskunnan moskeija on Mellunmäessä.
Jäsenmäärältään yhdyskunta kuuluu Suomen suurimpiin islamilaisiin yhdyskuntiin ja jäsenistö on ollut nopeassa kasvussa. Vuonna 2021 siihen kuului 999 jäsentä, vuonna 2023 jo 1500. Heistä pääosa oli ensimmäisen polven maahanmuuttajia. Yhdyskunnalla on Fatemeh Zahran islamilainen kulttuurikeskus -niminen toimitila Mellunmäessä.
Moskeijan imaami on Abbas Bahmanpour, joka vuonna 2013 esitetyssä Ylen islam-illassa herätti kohua kertomalla, että šaria määrää kuolemantuomion homoseksuaalisista teoista. Abbas Bahmanpour mainitsi, että kuolemantuomio vaatisi itse seksuaaliselle aktille neljä todistajaa.
Uskonnot Suomessa -sivuston mukaan Resalat Islamilainen Yhdyskunta panostaa vuoropuheluun ja on julkaissut vuodesta 2007 alkaen suomenkielistä lehteä Salam. Sen tarkoitus on vähentää ennakkoluuloja, avartaa näkökulmia islamilaiseen ajattelutapaan ja suomalaiseen yhteiskuntaan ja tällä tavoin edistää molemminpuolista ymmärrystä ja rauhanomaista rinnakkaiseloa. Lehti on nyttemmin lakkautettu.
Suhde Iranin hallintoon

Yhdyskuntaa on syytetty Iranin šiialaisen hallinnon tukemisesta, ja moskeijan tiedetään saaneen rahoitusta sekä Iranista että Irakista. Moskeijassa järjestettiin vuonna 2020 muistotilaisuus Iranin Quds-joukkojen komentajalle Qassem Suleimanille ja sotilasjohtaja Abu Mahdi al-Muhandisille. Nämä kuolivat Yhdysvaltojen järjestämässä ilmaiskussa. Yhdysvallat ja Euroopan parlamentti pitävät Quds-joukkoja terroristijärjestönä. Iranin hallintoon kriittisesti suhtautuvat suomeniranilaiset eivät ole tekemisissä moskeijan kanssa. Suurin osa Resalatin jäsenistä on suomeniranilaisia.
Talous

Resalat Islamilainen Yhdyskunta on saanut vuosina 2018–2023 Opetus- ja kulttuuriministeriön yleisavustusta rekisteröityjen uskonnollisten yhdyskuntien toimintaan yhteensä noin 42 000 euroa. Keskimääräinen vuosittainen tuki on ollut noin 8 500 euroa.
Aiheesta muualla

Yhdyskunnan kotisivut
| n k Islam Suomessa |
| --- | --- |
Suurimmat yhdyskunnat:  Helsinki Islam Keskus  Suomen islamilainen yhdyskunta  Tampereen islamin yhdyskunta  The Islamic Rahma Center in Finland  Pohjois-Suomen Islamilainen Yhdyskunta  Resalat Islamilainen Yhdyskunta  Turun Islamilainen Yhdyskunta  Luettelo islamilaisista yhteisöistä 
Moskeijat:  Järvenpään moskeija  Lahden moskeija  Vantaan moskeija 
Henkilöt:  Abdullah Ali  Musa Bigiev  Khodr Chehab  Okan Daher  Anas Hajjar  Weli-Ahmed Hakim  Pia Jardi  Ymär Sali  Semiulla Wafin 
Järjestöt ja media:  Helsingin Muslimit  Suomen šiiamuslimit 
Kulttuuri ja tapahtumat:  Muslimielämää 
Muuta:  Helsingin islamilainen hautausmaa  Helsingin suurmoskeijahanke  Suomen islamilainen puolue
Rockstar North

| Rockstar North Limited |
| --- | --- |

Yritysmuoto:  Yksityinen
Perustettu:  1988 (DMA Design)  2002 (Rockstar North)
Perustaja:  David Jones, Russell Kay,'Steve Hammond, Mike Dailly
Avainhenkilöt:  Leslie Benzies, Dan Houser, Sam Houser, Aaron Garbut
Kotipaikka:   Edinburgh, Skotlanti
Toimiala:  videopeliteollisuus
Tuotteet:  Grand theft Auto  Manhunt  Lemmings
Henkilöstö:   360
Emoyhtiö:  Rockstar Games
Omistaja:  Take-Two Interactive
Kotisivu:  http://www.rockstarnorth.com/
Infobox OKVirheellinen NIMI-arvo: 
Rockstar Northin studio Edinburghissa.
Rockstar North Limited (aiemmin DMA Design Limited) on tietokone- ja videopelejä kehittävä yritys Edinburghista, Skotlannista. Yritys on osa Rockstar Gamesia, jonka puolestaan omistaa Take Two Interactive Software. Yritys on nykyään parhaiten tunnettu suositusta Grand Theft Auto -pelisarjasta. Vuonna 1990 sama ryhmä julkaisi myös kaikkien aikojen tunnetuimpiin tietokonepeleihin kuuluneen Lemmingsin.
Historia

DMA Design on perustettu vuonna 1987. Studion perusti Dave Jones, joka aloitti oman yrityksen koska vakiintuneita pelikehittäjiä ei juurikaan ollut vaikka julkaisijoita oli.
Ensimmäinen peli Menace julkaistiin vuonna 1988, jota seurasi Blood Money seuraavana vuonna. Pelejä kehuttiin pelattavuudesta ja suunnittelusta.
Lemmings julkaistiin vuonna 1991 Amigalle siitä tuli merkittävä osa studion toimintaa lisäosineen ja useine käännöksineen.
Jones ei osallistunut henkilökohtaisesti kaikkien pelien kehitykseen, mutta rahoitti pelejä kuten Hired Guns.
Studion alkuaikana se toimi läheisesti Psygnosis-yhtiön kanssa pelien julkaisussa, mutta siirtyi enemmän omille teilleen kun Psygnosis panosti CD-ROMilla julkaistaviin peleihin.
All New World of Lemmingsin jälkeen studio siirtyi Grand Theft Auton kehitykseen. Brittiläinen Gremlin Interactive osti DMA Designin, jonka jälkeen Infogrames osti Gremlinin. DMA Design myytiin Take Two Interactivelle, jonka jälkeen studion nimeksi muuttui Rockstar North.
Pelit > DMA Design

Menace (1988)
Blood Money (1989)
Ballistix (1989)
Lemmings (1991)
Oh No! More Lemmings (1991)
Walker (1993)
Hired Guns (1993)
Christmas Lemmings 1993 (1993)
Lemmings 2: The Tribes (1993)
All New World of Lemmings (1994)
Christmas Lemmings 1994 (1994)
Unirally (1994)
Grand Theft Auto (1997)
Body Harvest (1998)
Space Station Silicon Valley (1998)
Grand Theft Auto: London 1969 (1999)
Grand Theft Auto: London 1961 (1999)
Tanktics (1999)
Wild Metal Country (1999)
Grand Theft Auto 2 (1999)
Grand Theft Auto III (2001)
Pelit > Rockstar North

Grand Theft Auto: Vice City (2002)
Manhunt (2003)
Grand Theft Auto: San Andreas (2004)
Grand Theft Auto: Liberty City Stories (2005)
Grand Theft Auto: Vice City Stories (2006)
Manhunt 2 (2007)
Grand Theft Auto IV (2008)
Grand Theft Auto IV: The Lost and Damned (2009)
Grand Theft Auto: Chinatown Wars (2009)
Grand Theft Auto: The Ballad of Gay Tony (2009)
Grand Theft Auto: Episodes From Liberty City (2010)
Red Dead Redemption (2010)
Red Dead Redemption: Undead Nightmare (2010)
L.A. Noire (2011)
Max Payne 3 (2012)
Grand Theft Auto V (2013)
Agent (TBA)
Aiheesta muualla

Virallinen sivusto (englanniksi)
Profiili MobyGamesissä (englanniksi)
Rockstar Games
| --- | --- |
Studiot:   India  Leeds  Lincoln  London  New England  North  San Diego  Toronto 
Entiset studiot:   Vienna  Vancouver